….મહેતાસાહેબ ! કડક, ચોક્કસ, કાર્યદક્ષ અને ગંભીર મહેતાસાહેબ, એની જોડે ફોર્મલ રહી શકતા નહીં. એ ઘણી વાર કહેતા, ‘પટેલ, તમને હું જોઉં છું ને મને અમેરિકા ગયેલો મારો દીકરો શાલિન યાદ આવી જાય છે. તમારા જેવો જ શાંત, ગંભીર, ઝડપી અને બ્રિલિયન્ટ !’ જ્યારે જ્યારે ચૅમ્બરમાં જવાનું થાય ત્યારે ત્યારે મહેતાસાહેબ અચૂક એકાદ વાક્ય તો એવું બોલતા જ કે જેથી એનું મન સતત ઉત્સાહિત રહેતું અને એની હાલની જગ્યાએ ‘ઍપ્લાય’ કરવાનું સૂચન પણ મહેતાસાહેબે જ કર્યું હતું.